CELEX: 21998D0205(11)
Language: sl
Date: 1997-10-04 00:00:00
Title: Sklep Skupnega odbora EGP št. 70/97 z dne. 4. oktobra 1997 o spremembi Priloge XIII (Promet) k Sporazumu EGP

Pomembno pravno obvestilo

|

21998D0205(11)

Uradni list L 030 , 05/02/1998 str. 0042 - 0043

		Sklep Skupnega odbora EGPšt. 70/97z dne 4. oktobra 1997o spremembi Priloge XIII (Promet) k Sporazumu EGPSKUPNI ODBOR EGP JE -ob upoštevanju Sporazuma o Evropskem gospodarskem prostoru, spremenjenega s Protokolom o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,ker je bila Priloga XIII k Sporazumu spremenjena s Sklepom Skupnega odbora EGP št. 11/97 z dne 14. marca 1997 [1];ker je Uredbo Sveta (EGS) št. 3577/92 z dne 7. decembra 1992 o uporabi načela prostega pretoka storitev v pomorskem prometu med državami članicami (pomorska kabotaža) [2] treba vključiti v Sporazum -SKLENIL:Člen 1Za točko 53 (Uredba Sveta(EGS) 4055/86) v Prilogi XIII k Sporazumu se vstavi naslednja točka:"53a. 392 R 3577: Uredba Sveta (EGS) št. 3577/92 z dne 7. decembra 1992 o uporabi načela prostega pretoka storitev v pomorskem prometu med državami članicami (pomorska kabotaža) (UL L 364, 12.12.1992, str. 7).Za namene tega sporazuma veljajo določbe Uredbe z naslednjimi prilagoditvami:(a) V razmerah, navedenih v členu 5:- v zvezi z državami EFTA se izraz "Komisija" glasi "Nadzorni organ EFTA";- če Komisija ES od države članice ES ali Nadzornega organa EFTA iz države EFTA prejme zahtevo, da naj sprejme zaščitne ukrepe, to nemudoma uradno sporoči Skupnemu odboru EGP in mu zagotovi vse ustrezne podatke.Na zahtevo pogodbenice posvetovanja potekajo v okviru Skupnega odbora EGP. Takšna posvetovanja je mogoče zahtevati tudi, kadar Komisija ES ali Nadzorni organ EFTA sprejmeta zaščitne ukrepe na svojo pobudo.Ko Komisija ES ali Nadzorni organ EFTA sprejme sklep, o sprejetih ukrepih nemudoma obvesti Skupni odbor EGP.(b) Člen 7 se nadomesti z naslednjim:"Če v tem sporazumu ni določeno drugače, pogodbenice ne uvajajo novih omejitev glede svobode opravljanja storitev, ki je dejansko že bila dosežena na dan začetka veljavnosti sklepa Skupnega odbora EGP o vključitvi te uredbe v Sporazum.""Člen 2Besedili Uredbe Sveta (EGS) št. 3577/92 v islandskem in norveškem jeziku, ki sta priloženi ustrezni jezikovni različici tega sklepa, sta verodostojni.Člen 3Ta sklep začne veljati 5. oktobra 1997 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma.Člen 4Ta sklep se objavi v sklopu EGP in v Dopolnilu EGP Uradnega lista Evropskih skupnosti.V Bruslju, 4. oktobra 1997Skupni odbor EGPPredsednikE. Bull[1] UL L 182, 10.7.1997, str. 41.[2] UL L 364, 12.12.1992, str. 7.--------------------------------------------------